ŢI-AM CUNOSCUT IUBIREA

Ţi-am cunoscut iubirea acolo la fântână
Când plin de bunătate Tu mi-ai întins o mână
Mi-ai spus atunci ce nimeni nu mi-a mai spus vreodată
Văzut-am că Tu Doamne îmi şti viaţa toată.
De-atuncea au trecut vremi de îndurare
Anul de propăşire şi binecuvântare
Mă simt legat de Tine Isuse prin credinţă
Şi simt cum ai Tăi îngeri păzesc a mea fiinţă.

Tu faci ca să răsară a dimineţii soare
Şi orice zi cu Tine e zi de sărbătoare
E un prilej de laudă, de cânt şi bucurie
Căci Tu reverşi în toate Isuse armonie.
Te simt aşa de-aproape în ceasuri de-ncercare
Mă simt în siguranţă pe braţul Tău cel tare
În dragostea Ta mare îmi dai belşug de pâine
Mi-alungi din viaţă teama de ziua cea de mâine. 

Te simt în bucurie dar şi în suferinţă
Când sunt pe culmi de slavă dar şi în umilinţă
Se-ntunecă tot cerul când Îţi ascunzi privirea
Căci mă cufund în noapte de nu-Ţi simţesc iubirea.
Mă-ntreb adesea-n taină ce-aş face fără Tine 
Şi fără bucuria ce-ai pus-o Tu în mine
Căci nu va fi în lume nimic să mă despartă
De marea Ta iubire ce-n sânul ei mă poartă.
Nicu Wagner

